1. Szövegszerkesztés – ifjabb Rubik Ernő (50 pont)

2024-ben ünnepli 50. évfordulóját a Rubik-kocka. Feladata egy ifjabb Rubik Ernőről szóló dokumentum elkészítése.

1. A szöveget a rubikerno.txt fájl tartalmazza. Vegye át ennek tartalmát egy új dokumentumba, aminek a neve Rubik\_Ernő!
2. Törölje a felesleges szóközöket és az üres bekezdéseket!
3. A dokumentum A4-es méretű, álló tájolású! A margó minden oldalon 2,5 cm-es! A teljes szövegre alkalmazzon elválasztást!
4. A dokumentum alap betűtípusa Times New Roman, 12 pont méretű karakterekkel szedett; a bekezdések alapértelmezetten sorkizártak, az első soruk 0,5 cm-rel behúzott, sorközük szimpla, a bekezdések előtt semmi, de utána 6 pontos térköz!
5. Az első oldal tartalma függőlegesen középre igazított. A cím és az alcím Cambria betűtípusú, a cím 36 pont, az alcím 16 pont méretű. A címhez használjon a mintának megfelelő WordArt-ot!
6. A második oldal elején az idézet 11 pont méretű, dőlt betűtípusú. Az idézet utáni bekezdés jobbra igazított. Mindkét bekezdés jobb behúzása 0,5 cm. Az idézethez tartozzon egy 0,5 pont vastag kék RGB(0,112,192) tripla bal szegély.
7. A fejezetcímek betűtípusa Cambria, 14 pont méretű, félkövér karakterekkel szedett. A ritkítás mértéke 2 pont. Előtte semmi, utána 12 pontos térköz. A harmadik és a negyedik bekezdés fejezetcímei új oldalon kezdődjenek! A fejezetcímekhez használjon stílust!
8. Az első fejezetben a mintának megfelelően emelje ki a szövegeket félkövér vagy dőlt betűstílussal.
9. A felsoroláshoz használja fel a rubik\_felsorolás.png képet. A felsorolás bal és függő behúzása egyaránt 0,5 cm!
10. Szúrja be a megfelelő helyekre a rubik\_ernő.jpg és a darabok.jpg képeket. A képek magassága egyaránt 5 cm. A második oldalon szereplő kép távolsága a szövegtől a jobb oldalon, míg a harmadik oldalon szereplő kép távolsága a szövegtől a bal oldalon 0,5 cm.
11. Mindkét képet 3,5 pont szélességű képszegéllyel szegélyezze. A szegély színátmenetes, melynek színátmeneti végpontjai 20%-onként vannak. A színek sorrendje: zöld RGB(0,176,80), piros RGB(255,0,0), sárga RGB(255,192,0), narancs RGB(237,125,49), fehér, kék RGB(0,112,192).
12. A képek tartozzon képaláírás. A képaláírás fekete színű, 9 pont méretű, félkövér és dőlt stílusú.
13. A 4. oldalon a szöveget alakítsa táblázattá. A táblázatban a szöveget igazítsa a mintának megfelelően. Az első sorban használjon sárga RGB(255,192,0) színt. A cellamargók nagysága 0,15 cm.
14. Az első oldal kivételével minden oldalon jelenítse meg a mintának megfelelően az aktuális oldalszámot és azt, hogy hány oldalas a teljes dokumentum.
15. Az első oldal kivételével az oldal tetején a páros oldalakon jobb oldalt, a páratlan oldalakon bal oldalt jelenítse meg a feltaláló nevét. A név betűtípusa legyen Ink Free, legyen félkövér stílusú, valamint tartozzon hozzá egy 5 cm hosszúságú 0,5 pont vastagságú aláhúzás.

Források:

<https://www.sztnh.gov.hu/hu/magyar-feltalalok-es-talalmanyaik/rubik-erno>

<https://rubik.blog.hu/2018/11/14/rubik_erno_199>

<https://rubik.hu/hirek/rubik-lexikon/31-idezetek>

<https://hu.wikipedia.org/wiki/Rubik-kocka>