**A Rubik-kocka 50. évfordulója alkalmából**

Ifjabb Rubik Ernő

„A kocka és annak nem könnyen, de végül is megszerezhető eredménye lehetővé tette számomra, hogy csakis azt csináljam, amit szeretek. Nincsenek más irányú elkötelezettségeim, olyan kényszereim, ami miatt, sajnos, az emberek közül sokan a munkát negatív fogalomként értelmezik. Nem olyan pozitívumként, mint ahogy én gondolkodom róla. Persze megértem őket, hiszen a „kényszermunka” nem jó dolog. Az önkéntesen végzett értelmes tevékenység viszont nagyon is. Az élet sok mindent produkál, s én csak azt tudom kívánni mindenkinek, hogy valamilyen módon eljusson idáig. Persze minden tevékenységben meg lehet találni azt a bizonyos értelmes mozzanatot. Néha nehéz.”

**/Rubik Ernő/**

# Életpályája

A képen Emberi arc, személy, Áll, Homlok látható

Automatikusan generált leírásApja, **idősebb Rubik Ernő** *gépészmérnök, repülőgép*-tervező az esztergomi repülőgépgyárban, anyja **Szántó Magdolna** *költő* volt. A Képző- és Iparművészeti Szakközépiskola jó indulás volt a szülők mérnöki és művészi vénájának folytatására; ötvös-, festő- és szobrásztanulmányokat folytatott. 1967-ben építészmérnökként végzett a BME Építészmérnöki Karán, majd 1971-ig az Iparművészeti Főiskolán szobrászatot és belsőépítészetet tanult tovább. 1975-ig építész-tervezőként dolgozott, majd visszament tanítani az Iparművészeti Főiskolára, ahol tanársegéd, majd adjunktus, docens lett. A nyolcvanas évek elején főszerkesztője volt az …És játék című lapnak, majd 1983-ban saját vállalkozást alapított, a Rubik Stúdiót, ahol bútorokat és játékokat tervezett. 1987-től címzetes egyetemi tanár, 1990-től a Magyar Mérnök Akadémia elnöke, később tiszteletbeli elnöke.

**ifjabb Rubik Ernő**

A Magyar Mérnök Akadémián belül létrehozta a Rubik Nemzetközi Alapítványt, a kiemelkedően tehetséges fiatal műszakiak és iparművészek támogatására. Jelenleg a Moholy-Nagy Művészeti Egyetem tanára és a Rubik Stúdiót igazgatja, valamint a játékszoftverek fejlesztése és az építészeti témák kötik le.

A Rubik-kocka 40. évfordulóját 2014-ben világszerte megünnepelték.

Fia **Rubik Ernő Zoltán** *zeneszerző, jazz-zongorista*.

# Díjai

* BNV-díj (1978)
* Állami díj (1983) – A térbeli szerkezetek szemléltetésére és oktatására kidolgozott, a tudományos kutatást is több irányban inspiráló megoldásaiért.
* Gábor Dénes-díj (1995)
* Jedlik Ányos-díj (1996)
* Kossuth-díj (2007)
* Magyar Örökség díj (2009)
* A Magyar Köztársasági Érdemrend középkeresztje a csillaggal (2010)
* Prima Primissima díj (2010)
* Hazám-díj (2012)
* Budapest díszpolgára (2014)
* Magyar Szent István-rend (2014)
* A Nemzet Művésze (2014)

# Szabadalmai

1976. október 28-án tették közzé a RU0158 ügyiratszámú „Térbeli logikai játék” című szabadalmi bejelentést, amely később a legsikeresebb magyar találmánnyá vált, „bűvös kocka” vagy „Rubik-kocka” néven, melynek feltalálója ifjabb Rubik Ernő.

A képen játék, Mechanikus kirakójáték, Építőkocka látható

Automatikusan generált leírásNevéhez több logikai játék megalkotása fűződik. Mindenekelőtt a bűvös kocka (ami külföldön Rubik-kocka néven lett ismert), ami 1975-ös megjelenését követően óriási nemzetközi népszerűséget ért el. Első híres játékának megalkotása után példátlan terjedelemben foglalkozott vele a világsajtó. Később a kígyó (1977), a bűvös négyzetek (1985), a bűvös dominó és a Rubik-óra nevű játékokat is megalkotta, ám ezek népszerűsége már nem érte el a bűvös kockáét. Maga a bűvös kocka tulajdonképpen csak a térbeli mozgások szemléltetésére alkalmas eszköznek készült, később derült ki, hogy játékként is igen szórakoztató.

**Rubik-kocka félig szétszedve**

A mérnök feltaláló egy strukturális probléma megoldása során alkotta meg azt a 26 különálló kis színes kockából álló logikai játékot, ami azóta meghódította a világot, s amit „bűvös kocka”-ként ismerünk. Rubik Ernő 1975-ben igényelte a kocka szabadalmaztatását, és 1977-ben kapta ezt meg. Még ennek az évnek a végén megjelentek nálunk az első Rubik-kockák és ezzel a játék önálló életre kelt. 1980-ban csak Magyarországon hozzávetőleg egymillió darabot vettek meg belőle. Ezzel párhuzamosan indult a külföldi terjesztése is, az amerikai Ideal Toy játékcégen keresztül. Nagyon rövid idő alatt népszerűvé vált az egész világon, és még ma is az.

Rubik Ernő eleinte a 2×2×2-es kockát szerette volna megalkotni. Az első problémába akkor ütközött, amikor nem tudta, hogyan lehetne úgy összeállítani ezt a kockát, hogy mind a három tengelye körül elforgatható legyen. Rubik először gumigyűrűkkel próbálta egymáshoz rögzíteni a kis kockákat, de ez nem sikerült, mivel egy idő után a gumiszalagok elszakadtak. Próbálkozott mágnesekkel is, de úgy meg könnyen szétesett a kocka, ezért a problémát úgy oldotta meg, hogy a kockaelemeket olyan alakúra faragta ki, hogy azok az alakjuknál fogva tartsák össze magukat. Később különböző színekkel jelölte meg az oldalakat, hogy jobban lássa, hogyan mozognak egymáshoz képest. Rubik Ernő - saját bevallása szerint - csak a végleges konstrukciós és formai kidolgozás után ismerte fel, hogy a kocka nemcsak a térbeli mozgások szemléltetésére alkalmas (mivel ezért alkotta meg), hanem egyben jó játék is és ezért könnyen értékesíthető. A kocka színezésére Rubik Ernő külön gondot fordított; ezért a kocka szabványos színezése olyan, hogy két-két átellenes (párhuzamos) oldal színei a sárga komponensben különböznek; tehát így lesz a fehérből a vele átellenes sárga, a pirosból a narancssárga, a kékből a zöld. És a legfőbb dolog, amiért a kocka ekkora siker lett az az; hogy 3 dimenziós továbbá az, hogy akárhogy is mozgatjuk, a játék egyben marad.

# Szabadalmazott játékai

|  |  |  |
| --- | --- | --- |
| **Bejelentés napja** | **Lajstromszám** | **Játék megnevezése** |
| 1975.01.30. | 170062 | Bűvös kocka vagy Rubik-kocka |
| 1980.09.01. | 180167 | Tolókás logikai játék |
| 1980.10.02. | 180384 | 2x2x2-es kocka |
| 1980.10.03. | 180385 | oktaéder |
| 1980.10.28. | 180387 | 2x3x3-as test |
| 1980.11.18. | 180392 | Kígyó |
| 1980.11.09. | 180612 | 2x6-os bűvös henger |
| 1985.03.29. | 192686 | Karikavarázs |
| 1985.03.04. | 194743 | Mozgatható elemeket tartalmazó elektronikus logikai játék |
| 1986.03.21. | 198398 | a „Bűvös négyzetek” elektronikus változata |
| 1989.03.10. | 205018 | Térbeli fejtörő játék |
| 1989.07.21. | 207233 | Triamid |