**Kockatípusok**

Számos Rubik-kocka típus alakult ki az évek során. Némelyikük szinte már nem is kocka, hanem más térbeli alakzat. A következő feladatban ezekről fog bemutatót készíteni.

1. Hozza létre a prezentációkészítő program segítségével a kockatipusok fájlt, és mentse azt a program alapértelmezett formátumában!
2. A prezentáció 15 diából áll. Az első és az utolsó dia elrendezése címdia, míg a többinek cím és tartalom. Csak a címdiákról lehet kattintással továbblépni.
3. Illessze be a forras.txt fájlban található szövegeket a megfelelő diákra!

A következő beállításokat mintadián állítsa be:

1. A diák háttere egységesen a hatter.jpg nevű kép.
2. A címek esetén a betűtípus *Amasis MT Pro Black*, 60 pontos, illetve 40 pontos betűmérettel. A szöveg *Amasis MT Pro Light* betűstílusú és 28 pontos.
3. A diák között egységes, jobbról balra tolás áttűnés található.
4. A szövegmezők méretét úgy szabja meg, hogy ne lógjanak ki a háttéren szereplő barna téglalapból.

További beállítások:

1. A második dián egy tartalomjegyzéket kell létrehoznia. A szövegeket alakítsa rendre hiperhivatkozássá az alábbiak szerint:
   1. „Klasszikus kockák” 🡪 „2x2x2”
   2. „Különleges alakú ’’kockák’’” 🡪 „Skewb”
   3. „Különleges, nem kocka játékok” 🡪 „Bűvös négyzetek”
   4. „Ugrás a végére” 🡪 „Köszönöm a figyelmet!”

A mappában rendelkezésére állnak a 2x2.jpg, 3x3.jpg, 4x4.jpg, 5x5.jpg, skewb.jpg, skewb\_dia.jpg, pyraminx.jpg, megaminx.jpg, rubik\_kigyo.jpg, magyar\_gyuru.jpg, rubik\_negyzet.jpg, mirror\_cube.jpg képek.

1. Illessze be a diák címeinek megfelelő képeket a megadott diákra!
2. A 3-14. diák között az élőlábba illesszen be egy jobbra mutató sávnyíl alakzatot. Az alakzat körvonala fekete, kitöltése piros. Igazítsa az élőláb jobb széléhez.
3. Készítsen másolatot a nyílról, és tükrözze azt! Az így kapott alakzatot igazítsa az élőláb bal széléhez!
4. Az így kapott alakzatok lesznek a prezentációban a navigációs nyilak. Állítson be hivatkozásokat rájuk! A fejezetek első címeit a nyolcadik feladatban olvashatja.
   1. A fejezetek kezdetén a balra nyíl a „Tartalomjegyzékre” mutasson!
   2. A fejezetek végén a jobbra nyíl a „Tartalomjegyzékre” mutasson!
   3. Minden egyéb esetben az azt megelőző és az azt követő diára mutasson!