**New Year Cup**

Az Újév ünneplésére a New York állambeli Poughkeepsie településen egy éjszakába nyúló Rubik-kocka versenyt tartottak. A versenyen 72 résztvevő mérette meg magát.

A versenyen mindenkinek 5 próbálkozása volt arra, hogy minél rövidebb idő alatt ki tudja rakni a kockát. Amennyiben sikerült, akkor az időeredmény került a megfelelő oszlopba másodpercekben, ha pedig nem, akkor DNF (Do Not Finish) felirat. A végeredményt az átlagidők alapján számolják.

*A teljes feladatmegoldás során vegye figyelembe a következőket!*

* *Törekedjen arra, hogy a feladatmegoldás során függvényeket, képleteket használjon.*
* *A részfeladatok között van olyan, amely egy korábbi kérdés eredményét használja fel. Ha a korábbi részfeladatot nem sikerült teljesen megoldania, használja a megoldását úgy, ahogy van, vagy írjon be egy valószínűnek tűnő eredményt, és azzal dolgozzon tovább! Így ugyanis pontokat kaphat erre a részfeladatra is.*
* *Segédszámításokat a P oszloptól jobbra végezhet.*

A tabulátorral tagolt, UTF-8 kódolású első\_forduló.txt szöveges fájlban a verseny összes adata (versenyző neve, 1-5. próbálkozás eredményei) megtalálható. A továbbjutók.txt állományban a végeredmény előkészítéséhez szükséges adatokat találhatja.

1. Az adatokat (első\_forduló.txt) töltse be táblázatkezelőbe az A1-es cellától kezdődően! A munkalapot nevezze el „***első forduló***” néven! Munkáját mentse newyear\_cup néven a táblázatkezelő program alapértelmezett formátumában!

Feladatok az ***első\_forduló*** munkalapon:

1. A *G2:G73* tartományban számolja meg, hogy versenyzőként hányszor fordult elő az, hogy nem tudta befejezni a próbálkozást!
2. A *H2:H73* tartományban határozza meg versenyzőnkként a legjobb elért időeredményt!
3. Az *I2:I73* tartományban határozza meg versenyzőnkként a legrosszabb elért időeredményt! Amennyiben van be nem fejezett próbálkozása a versenyzőnek, akkor a cellába kerüljön „*DNF*” felirat.
4. A *J2:J73* tartományban határozza meg a versenyzők által elért átlagidőt. Ezt a versenyeken az alábbi módokon számítják: A legjobb és legrosszabb időeredményt „*kihúzzák*”, és csak a maradék hármat átlagolják. Amennyiben van be nem fejezett köre egy résztvevőnek, akkor csupán a legjobbat húzzák ki, és így kapják meg az átlagolandó három értéket.
5. A *K2:K73* tartományban határozza meg a kiszámított átlageredmények alapján, hogy melyik résztvevő hányadik helyezést ért el a szilveszteri tornán! A kiszámításhoz használja a *RANG.EGY()* függvényt!
6. Az *N2:N3* tartományba határozza meg a be nem fejezett körök számát, illetve az abszolút leggyorsabb időt.
7. Feltételes formázás segítségével emelje ki vörös betűszínnel és félkövér betűstílussal azokat a sorokat, ahol van be nem fejezett próbálkozás. A formázás legyen érvényes az *A2:K73* tartományban!
8. A továbbjutókhoz tartozó fejlécet (továbbjutók.txt) töltse be táblázatkezelőbe az A1-es cellától kezdődően egy új munkalapra! A munkalapot nevezze el „***továbbjutók***” néven!

Feladatok a ***továbbjutók*** munkalapon:

1. A B2:K11 tartományban egyetlen egy másolható képlettel határozza meg a legjobb tíz továbbjutó minden adatát!
2. Készítsen oszlopdiagramot a továbbjutók munkalap adatai alapján a mintának megfelelően!
   1. A diagram új, diagram típusú munkalapon szerepeljen!
   2. A függőleges tengelyen az idő szerepeljen (másodpercekben), vízszintesen a versenyzők nevei!
   3. Rendelkezzen jelmagyarázattal a diagram!
   4. A diagram címe legyen: „***A legjobb 10 versenyző időeredményei***”!
3. Formázza meg a táblázatot a minta és a leírás alapján!
   1. Mindkét munkalapon az adatokat tartalmazó cellákat határolja vékony fekete szegély!
   2. Állítson be egyéni mértékegységeket a szükséges oszlopokhoz!
   3. A mintának megfelelően formázza meg mindkét munkalapon a fejlécsort!